









Eelnõu

NARVA LINNAVALITSUS

          __.__.2006 nr ____-k

Elamuga aadressil Joala tn 34, Narva, ühisel krundil 

paiknevate majapidamis-abihoonete erastamine
1.  Asjaolud ja menetluse käik

Elamus aadressil Joala 34 on kokku 12 korterit. Käesoleval ajal on 8 korterit erastatud ja 4 korterit on munitsipaalomandis. Korterite nr 3, 5, 6 erastamise ostu-müügilepingute vormistamisel jäid ekslikult arvestamata elamuga ühisel krundil paiknevad majapidamis-abihooned (kuurid), mis jäid seetõttu erastamata. Iga kuuri erastamise hind on 600 krooni. 

Kuna see asjaolu takistab elamus aadressil Joala 34  korteriomandi seadmist, on vaja teha ostu-müügilepingutes muudatused ja kohustada korteriomanikke tegema juurdemaks kuuride ostmiseks.

Antud küsimust arutati Narva Linnavalituse eluasemekomisjoni istungil 20.11.2006 (protokoll nr 10), kus soovitati täiendada elamus aadressil Joala tn 34 asuvate korterite 3, 5, 6 erastamise ostu-müügilepinguid ja kohustada korteriomanikke maksma kõik sellega seotud kulud.

2. Õiguslikud järeldused
Kohaliku omavalitsuse korralduse seaduse ( 30 lõike 1 punkti 2 kohaselt lahendab ja korraldab valla- või linnavalitsus kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

Eluruumide erastamise seaduse ( 6 lõike 1 punkti 2 kohaselt on eluruumide erastamisel kohustatud subjektideks munitsipaalomandisse kuuluvate eluruumide puhul juriidiline isik, kelle valduses (bilansis) on erastatav eluruum. Nende eluruumide erastamine toimub vastava kohaliku omavalitsuse täitevorgani nõusolekul.

Vastavalt Vabariigi Valitsuse 1. juuli 1993.a. määrusega nr 198 “Eluruumide erastamine korraldamine” kinnitatud eluruumide erastamise korra punktile 7 elamuga ühisel krundil paiknevaid majapidamis-abihooneid, mis on ette nähtud eluruumi üürniku individuaalseks kasutamiseks, erastatakse eluruumi juurde kuuluvate majapidamis-abihoonetena.
 3. Otsus
3.1. Täiendada Narvas Joala tn 34 elamus asuvate korterite 3, 5, 6 erastamise ostu-müügi lepingute punkti 1 alljärgnevalt:

- täiendada esimest lauset sõnadega: “ning vastava osa nimetatud eluruumi juurde kuuluvast majapidamis-abihoonest - kuurist (ehitisregistri kood 220443666)”,

- täiendada teist lauset sõnadega: “ja vastavalt eluruumi juurde kuuluva majapidamis-abihoone arvestusliku üldpinna määramise ja hindamise aktile on majapidamis-abihoone arvestuslik üldpind 2,0 m2, hind 600,00 (kuussada) krooni.

- kolmandas lauses suurendada arvestuslike üldpindade summat 2,0 m2 võrra ja hinda 600,0 krooni võrra.

3.2. Ostu-müügi lepingute punktis 2 suurendada lepingu objekti müügihinda 600,0 krooni võrra ning teha lepingusse vastav kanne tasumise kohta. 

3.3. Ostu-müügi lepingute punktis 5 suurendada lepingu sõlmimise kulusid  6 (kuue) krooni võrra.

3.4. Kohustada eluruumide omanikke maksma kuuride erastamise eest, sh:

- majapidamis-abihoone hind




- 600,00 krooni,

- eluruumide erastamise kohustatud subjekti kulud (1%)
- 6,00 krooni,

- notarikulud ostu-müügi lepingu muutmise lepingu vormistamise eest.

4. Korralduse vaidlustamine
Halduskohtumenetluse seadustiku § 9 lõike 1 kohaselt võib korraldust vaidlustada Tartu Halduskohtu Jõhvi kohtumajas 30 päeva jooksul arvates Narva Linnavalitsuse poolt korralduse teatavakstegemise päevast.

5. Rakendussätted

Korraldus jõustub seadusega sätestatud korras.

